ANC-jeugliga eis Gordhan se kop | Maroela Media
Die ANC-jeugliga het Vrydag gesê die Nasionale Tesourie het versuim in sy plig om 'n oorsigtelike rol te speel by banke en daarom moet Pravin Gordhan, minister van finansies, en sy topbestuur afgedank word.
Die jeugliga het vir die eerste keer in die openbaar geëis dat Gordhan vervang moet word. Njabulo Nzuza, sekretaris van die ANC-jeugliga, het gesê finansiële instellings geniet steeds beskerming van die tesourie en dien steeds die behoeftes van "wit monopolie-kapitaal".
"Ons soek nou 'n ander tipe kaliber kader wat die benadering, om banke in Suid-Afrika te beskerm, sal afbreek," het Nzuza gesê. "Dis nie net Gordhan nie, ons kom vir al die personeel by die tesourie."
Collen Maine, president van die jeugliga, kon egter nie bekend maak met wie sy organisasie Gordhan wil vervang nie. "Die aanstelling van ministers bly die president se prerogatief," het hy aan verslaggewers in Johannesburg gesê ná die ANC-jeugliga se nasionale uitvoerende komiteevergadering.
Die jeugliga se veldtog teen die Barclays beheerde Absa het verlede week voortgeduur toe duisende betogings na die bank se hoofkantoor in Johannesburg opgeruk het, en geëis het dat Absa miljarde rand uit die apartheidsera moet terugbetaal wat hy uit die fiskus ontvang het.
Nzuza het gesê Absa is 'n "gewoonte oortreder" en sy banklisensie moet hersien en teruggeroep word.
Die land se Mededingingskommissie het vandeesweek gesê hy het bevind dat minstens 17 banke sedert April 2015 betrokke was in prysvasstelling en markallokasie in die handel van buitelandse valuta en die rand. Die banke wat geïmpliseer word, is onder andere Absa, Investec en Standard Bank. Die kommissie het die saak na 'n tribunaal verwys vir vervolging.
Soldaat in hof ná 'moordtog'
Ek wens hulle wil die grootmense uitlos en hul fopspene gaan suig.
ANC Jeugliga, sê liewer niks, dan dink die publiek julle weet nie wat aangaan nie, nou gee julle jul opinie, nou verklap julle dat julle niks weet nie.
Asof iemand hulle sal steur aan hulle eise. Belaglik.
Stupid verby sal ek sê daar is n dop maar geen pitte
Maine asb vat jou toys en gan speel buite saam die kids onder die bome. Suk jy dalk Absa "miljarde" in jou of jou kaders se sakke